“Qancha shoning bo`lsa Vatanni ko`tar!” tanlovi g`oliblari taqdirlandi

Mudofaa vazirligi Matbuot xizmatining xabar berishicha, “Vatanparvar” birlashgan tahririyati tomonidan “Qancha shoning bo`lsa Vatanni ko`tar!” nomli shoir va havaskor yoshlar o`rtasida tanlov e`lon qilingan edi. 
2021 yilning 11 oktyabridan 15 dekabrigacha 70 nafardan ortiq ijodkorlardan jami 250 dan ortiq ijodiy ishlari tahririyatga kelib tushdi va ulardan 47 nafar ishtirokchining 70 ga yaqin she`rlari “Vatanparvar” gazetasi sahifalarida e`lon qilindi. 
Qurolli Kuchlar davlat muzeyida tanlovda ijod namunalari eng yaxshi, deb topilgan bir guruh g`oliblarni taqdirlash marosimi bo`lib o`tdi. Unda Mudofaa vazirligi Axborot va ommaviy kommunikasiyalar departamenti mas`ullari, O`zbekiston Yozuvchilar uyushmasi raisi o`rinbosari, shoir G`ayrat Majid hamda ko`plab shoir va yozuvchilar ishtirok etdi.
– Vatanni madh etish ulug` ish bo`lsa, uni qo`riqlash, muhofaza etish undan-da buyukroq qahramonlikdir, – deydi shoir G`ayrat Majid. – Aslida O`zbekistonning har bir qarich eri uchun jon fido qilishga tayyor o`g`lonlarimiz fidoyiligini qancha kuylasak, shuncha kam. Ushbu tanlov ana shunday vatanparvarlik namunalarini bir joyga jam qila olgani bilan ham qimmatlidir.
Tadbirning asosiy qismida g`olib va sovrindorlar diplom va pul mukofoti bilan taqdirlandi. Yakuniy natijalarga ko`ra: 
1-o`rin – Shodmonqul Salom (bazaviy hisoblash miqdorining 12 (o`n ikki) barobari miqdorida pul mukofoti hamda 1-darajali diplom);
2-o`rin – Zamira (Ro`zieva) Xo`jamberdieva (bazaviy hisoblash miqdorining 10 (o`n) barobari miqdorida pul mukofoti hamda 2-darajali diplom);
2-o`rin – Dadaxon Muhammadiev (bazaviy hisoblash miqdorining 10 (o`n) barobari miqdorida pul mukofoti hamda 2-darajali diplom);
3-o`rin – Zikrilla Ne`mat (bazaviy hisoblash miqdorining 8 (sakkiz) barobari miqdorida pul mukofoti hamda 3-darajali diplom);
3-o`rin – Shahriyor Shavkat (bazaviy hisoblash miqdorining 8 (sakkiz) barobari miqdorida pul mukofoti hamda 3-darajali diplom);
3-o`rin – kapitan Zuhriddin Alijonov (bazaviy hisoblash miqdorining 8 (sakkiz) barobari miqdorida pul mukofoti hamda 3-darajali diplom);
Rag`batlantiruvchi mukofotga kapitan Alijon Qambarov, kichik serjant Dilnozaxon Sulaymonova, Ikromjon Asliy-Andijoniy, Barnoxon Rajabova, Dilnoza Davronova, Nigina Zokirova loyiq topilib, ular tashakkurnoma va “Vatanparvar” kutubxonasi seriyasidagi kitoblar jamlanmasi bilan taqdirlandi.
“Vatanparvar” birlashgan tahririyati bunday keyin ham ijodiy tanlovlarni yil bo`yi o`tkazishni rejalashtirgan va bu bilan ko`plab shoir va yozuvchilarni yuzaga chiqarishni maqsad qilgan. Biz kelgusida ham “Vatanparvar” gazetasi ijod ahli va yosh qalamkashlar uchun ijodiy maydoni  bo`lib qolishiga ishonamiz.